open-index/open-wikipedia-markdown huggingface dataset:
Stor sekund

En **stor sekund** eller **heltone** er en musikalsk intervall som springer over to diatone trinn. Den er en halvtone større enn en liten sekund og en halvtone mindre enn en forstørret sekund. En stor sekund forkortes til **M2**, og er en invertert liten septim.

Stor sekund regnes å være en av de mer dissonante intervallene i en diatonisk skala. Den brukes særlig i arabisk og tyrkisk musikk og musikk fra Balkan. En akkord der medianten er senket til en stor sekund betegnes med -sus2.

## Se også
*Heltoneskala
*Liten sekund
Sekst

En **sekst** er i musikk et intervall over seks diatoniske trinn. Begrepet kan vise til en stor sekst eller en liten sekst.

En *stor sekst* er et sprang på ni halvtoner og forkortes **M6**. Dens omvendte (inverterte) intervall er en liten ters. 

En *liten sekst* er en halvtone mindre enn en stor sekst og springer over åtte halvtoner. En liten sekst forkortes **m6** og inverteres til en stor ters.

På sjette trinn i en durskala finnes skalaens parallelltoneart; den mollskalaen som har samme antall og samme type faste fortegn ( eller ). Så er for eksempel a-moll er parallelltoneart til C-dur, g-moll  parallelltoneart til H-dur, c-moll parallelltoneart til E-dur.

Frekvensproporsjonene for likestemte sekster – det vil si, svingingsforholdet mellom den henhodsvis øverste og nederste tonen i intervallet – er som følger:
Liu Xi

**Liu Xi** 劉熙 (300-tallet i Kina) var kronprins og sønn av Liu Yao, den siste keiser av Xiongnu-staten Han Zhao. Han ble kastet inn i lederskapsposisjon etter at hans far ble tatt til fange av rivaliserende styrker fra Senere Zhao, men var ute av stand til å stå imot Senere Zhao, og ble drept mindre enn ett år etter.
Liu Xin

**Liu Xin** (kinesisk: 刘歆 / 劉歆,  Wade–Giles: *Liu Hsin*, død 23 e.Kr. i Kina), sønn av Liu Xiang, var en kinesisk astronom og historiker under Xin-dynastiet og Han-dynastiet. Han skapte et nytt astronomisk system kalt «trippelkonkordansen». Han offentliggjorde dette systemet i år 8 i en del av sin lærebok. I den angav han de følgende perioder:

* Månefaseperioden (synodisk måned): 29 43/81 dager.
* Summen av 235 synodiske måneder blir 19 år.

Dermed ble hans antall dager i ett år 365,25016, noe som er bare 11 minutter lenger enn vår tids beregninger. 

Han utgav også en katalog over 1080 stjerner, der han benyttet en skala på seks magnituder. Han kalkulerte også planetperioder.

Som historiker huskes han for sin granskning av opphavet til *ru*, et grunnleggende begrep innen konfucianismen, eller rett og slett det eldste kinesiske ordet brukt for grunnleggende konfuciansk filosofering. Den ble kalt *ju jia, ru jiao* eller *ru xue*; Liu Xin mente at dannelsen av *ru* som en profesjon fant sted tidlig under Zhou-dynastiet.

## Litteratur
*Bielenstein, Hans. (1986). "Wang Mang, the Restoration of the Han Dynasty, and Later Han", in *The Cambridge History of China: Volume I: the Ch'in and Han Empires, 221 B.C. – A.D. 220*. Edited by Denis Twitchett and Michael Loewe. Cambridge: Cambridge University Press. .
* Bin, Hansheng, "Liu Xin". *[[Encyclopedia of China]]* (Philosophy Edition), 1st ed.
* Crespigny, Rafe de (2007). *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill. .
* Needham, Joseph (1986). *Science and Civilization in China: Volume 3, Mathematics and the Sciences of the Heavens and the Earth*. Taipei: Caves Books, Ltd.
William Goldie

**William Goldie** (født 22. januar 1878, død 1924) var en skotsk fotballspiller. Mest kjent er han fra tiden i Liverpool FC.

Goldie ble født i Ayrshire i Skottland. Han spilte for Hurlford Thistle og Clyde før han ble hentet til Liverpool av manager John McKenna 25. november 1897. Goldie gjorde sin debut for Anfield-klubben 2. april 1898. På denne tiden spilte også hans bror Archie på laget. Goldie fortsatte å spille fast på Liverpool. Fra 23. desember 1899 til 27. april 1903 var han involvert i alle de 129 kampene Liverpool spilte i denne perioden. Totalt spilte han 174 kamper og scoret 6 mål for laget. Han vant ligaen i 1901.

I januar 1904 signerte han for Fulham. Senere spilte han også for Leicester Fosse.

## Statistikk
**[[Liverpool]]**
### Kamper
* **1897-1903:** Ligakamper – mål: **158 kamper – 6 mål.**
* **1897-1903:** Totalt kamper – mål: **174 kamper – 6 mål.**

### Medaljer
* **1900/1901:** Ligamester.

## Se også
* Statistikk om Liverpool FC.

## Eksterne lenker
* Profil på LFChistory.net
Septim

En **septim** er i musikk et intervall over syv diatoniske trinn. Begrepet kan vise til en stor septim eller en liten septim.

En *stor septim* er et sprang på elleve halvtoner og forkortes **M7**. Dens omvendte (inverterte) intervall er en liten sekund. En *liten septim* er en halvtone mindre enn en stor septim og springer over ti halvtoner. En liten septim forkortes **m7** og inverteres til en stor sekund.

En stor septim kan forstørres. Det betyr at topptonen heves med en halvtone, eller bunntonen senkes med en halvtone. En liten septim kan forminskes. Det betyr at topptonen senkes med en halvtone, eller bunntonen heves med en halvtone.

Den store septimen regnes for å være det mest dissonante (ustabile) intervallet nest etter den lille sekunden. Derfor gjaldt det bestemte regler i komposisjon av klassisk musikk fram til ca. 1915. I beskrivelsen av akkorder, den så kalte akkordbesifring, forkortes den store septimen med symbolet **maj7** (for *major seventh*).

Den lille septimen er del av den så kalte dominantseptimakkorden, en firklang på en dur- eller mollskalas femte trinn. I akkordbesifringen forkortes den lille septimen med symbolet **7**.

Den forminskede septimen er del av den såkalte *dim.*- eller forminskede septimakkorden (for eksempel f - a - c - e). Symbolet i akkordbesifringen er **dim** eller **<sup>o</sup>**.

## Se også
* Kadens
Huan Tan

**Huan Tan** (kinesisk: 桓譚, født 43 f.Kr., død 28 e.Kr. i Kina) var en kinesisk filosof. Han er forfatteren av *[[Xinlun]]* 新論, «Nye diskusjoner». Dessuten skrev han rapsodier, essays og memorialer. 

Huan var en nær medarbeider av hoffastronomen og matematikeren Liu Xin (død 23 e.Kr.) og forfatteren og dikteren Yang Xiong (53 f.Kr.&ndash;18 e.Kr.), og arbeidet som embedsmann under keiser Ai av Han (regj. 27&ndash;1 f.Kr.), Wang Mang (regj. 9&ndash;23 e.Kr.), keiser Gengshi av Han (regj. 23&ndash;25 e.Kr.) og  keiser Guangwu av Han (regj. 25&ndash;57 e.Kr.).

## Litteratur
*Rafe de Crespigny: *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill, 2007. ISBN 9004156054. 
*Joseph Needham: *Science and Civilization in China: Volume 4, Physics and Physical Technology, Part 2, Mechanical Engineering*. Taipei: Caves Books Ltd., 1986
Wang Chong

**Wang Chong** (kinesisk: 王充, pinyin: *Wáng Chōng*, født i år 27 e.Kr. i Shangyu i Zhejiang i Kina, død i år 97 i Kina) var en kinesisk filosof under Han-dynastiet. Han utviklet en rasjonallm sekulær, naturalistisk og mekanisk forklaring for verden og for mennesket. Hans hovedverk var *Lun-Heng* 論衡 (*balanserte granskninger*, *oppriktige diskusjoner*, *kritiske essays*).  

Wang Chong var for det meste av sitt liv svært fattig (ikke selvvalgt, til forskjell fra en rekke andre filosofer i den kinesiske oldtid); det sies at han studerte ved å lese ved å stå ved utstilte bøker. Han lærte seg utenat de kinesiske klassikere, og ble etterhvert distriktsekretær, en stilling han mistet etter kort tid på grunn av sin stridbare og antiautoritære stil. 

## Referanser


## Litteratur
* Rafe de Crespigny: *A Biographical Dictionary of Later Han to the Three Kingdoms (23-220 AD)*, Leiden: Koninklijke Brill, 2007 ISBN 9004156054.
Sekund (musikk)

En **sekund** (av latin *secunda* = «den andre») er en betegnelse både på det andre trinnet i en diatonisk skala og på intervallet mellom to tilstøtende tonetrinn i en skala (f.&nbsp;eks. *c–d*). 

Noteeksempelet viser de fire variantene av sekund i diatoniske skalaer:
* (a) stor sekund, dvs. heltone
* (b) liten sekund, dvs halvtone
* (c) forstørret sekund (***hiatus***), er karakteristisk for harmoniske mollskalaer og sigøynermoll
* (d) forminsket sekund, opptrer bare ved hjelp av fortegn og er en enharmonisk omtydning av utgangstonen, dvs at selv om tonene  i  likesvevende stemming er akustisk identiske, fyller de ulike funksjoner.

## Lytteeksempler
* liten sekund (halvtone):
** stigende 
** fallende 
* stor sekund (heltone):
** stigende 
** fallende 

## Litteratur
* Finn Benestad: *Musikklære*, 4. opplag, H. Aschehoug & Co, Oslo, 1973, 205 sider, ISBN 82-03-05698-9 (Online på NB)
* Johan Sundberg, *Musikens ljudlära*, 3. opplag, Proprius förlag, 1989, 247 sider, ISBN 91-7118-653-0
Xi Kang

**Xi Kang** (kinesisk: 嵇康, pinyin: *Xī Kāng*, også transkribert *Jí Kāng*, også kjent som *Shūyè* 叔夜 og som *Zhōngsàn Dàifu* 中散大夫; født 223 i staten Wei i Kina, død 262) var en dikter, filosof og musiker i de tre rikers tid. Han førte et tilbakketrukket og meditativt liv og regnet med å leve i hundre år ved hjelp av rett ernæring og livsstil. Når ikke det ble slik, er det fordi han ble henrettet i en alder av førti år.

Han komponerte Qin-komposisjonen 琴赋 Qínfù, og skrev om musikkens betydning og beskaffenhet (声无哀乐论 *shēng wú āilè lùn* – «musikken er uten sorg og glede»), han befattet seg med daoistiske metoder for livsforlengelse (养生论 *yǎngshēng lùn*) og mange andre emner.

I kinesisk historieskrivning beskrives han som et åndshistorisk *enfant terrible* og som usedelig konfucianismemotstander.  I sine verker gikk han inn for at man skulle gi sin egne forstand forrang foran autoritetsbeviser. Dette gjorde han ved hjelp av anekdotiske historier om kinesiske lærde skikkelser. Han satt under tvil en rekke overleverte beretninger. Men han betjente seg samtidig av konfucianske sitater for å underbygge sine oppfatninger. 

Xi Kang regnes som en av de syv vismenn i bambuslunden.

## Referanser


## Kilder
* 熊治祁，张桂喜，徐炼，朱海燕 (1996):*乱世四大文豪合集注译*; 南海文艺出版社。(S. 925-959) 
* Robert G. Henricks (1983): *Philosophy and Argumentation in Third-Century China – The Essays of Hsi K‘ang*, Princeton University Press. 
* Robert G. Henricks (1976): *Hsi K‘ang (223-262): His Life, Literature and Thought*, UMI Dissertation Services, Ann Arbor.
Fylkesvei 3092

**Fylkesvei 3092** går mellom Borgheim og Rubberød på Nøtterøy i Færder kommune.

Frem til 2019 hadde veien betegnelsen  fylkesvei 420 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Stoney Lane

**Stoney Lane** er den tidligere hjemmebanen til den engelske fotballklubben West Bromwich Albion FC. Klubben benyttet Stoney Lane fra stiftelsen i 1878, til klubbens nåværende bane The Hawthorns ble åpnet i 1900.
Ma Rong

**Ma Rong** (kinesisk: 馬融, pinyin: *Mǎ Róng*, født i 79 i Maoling i Kina, død i 166) var en konfuciansk filosof under Han-dynastiet 漢朝 i Kina. Han er kjent for sine kommentarer til De fem klassikere 五經;. Han er også kjent for sin dobbelkolonnekommentar. Hans viktigste disipler var Lu Zhi 盧植 og Zheng Xuan 鄭玄.

Han ble suspendert for en periode på ti år på grunn av noen kritiske kommentarer. Etterpå ble han gjeninnsatt som guvernør for den region som omtrent svarer til dagens Hubei. Han skrev *Rapsodi på langfløyte* 長笛賦, og muligens et annet verk som er kjent som *Lojalitetklassikeren* 忠經.

## Referanser
Sverre Nicolaisen

**Sverre Nicolaisen** (1886–1950), best kjent under pseudonymet Sverre Vegenor, var en norsk forfatter av humoresker, guttebøker, noveller og krimfortellinger. 

Vegenor var en folkeskribent og leverte til hundrevis av blader og aviser. Typisk var publikasjoner som *[[Detektiv-Magasinet]]*, *[[Romantikk (ukeblad)| Romantikk]]* og *[[Tyrihans (vittighetsblad)|Tyrihans]]*. Han skrev anonymt, under eget navn eller under et knippe pseudonymer, slik som Arne Falk (også stavet Falck). Dette pseudonymet brukte han for mange av fortellingene om henholdsvis oppdageren Jonas Jerv og «Lyndetektiven» Leon Storm. Senere ga han navnet Arne Falk til en detektiv han skrev om under sitt mest kjente pseudonym Sverre Vegenor. 

Den første historien for *Detektiv-Magasinet* sto på trykk i nummer 14 i 1929 og het «Det gule gjenferd». Bladkompaniet ga den ut som faksimile så sent som i 2004. Nicolaisen skrev 182 Knut Gribb-historier for magasinet. Han skrev for bladet helt til sin død.

I 1986 hevdet biografen Hans Petter Knudsen at Sverre Nicolaisen, nest etter Rudolf Muus, må ha vært Norges mest produktive forfatter.

## Referanser
Huish Ground

**Huish Ground** er den tidligere hjemmebanen til den engelske fotballklubben Yeovil Town. Huish Ground ble benyttet fra stiftelsen av klubben i 1895, og var i bruk helt til Yeovil i 1990 skiftet hjemmearena til Huish Park.

Banen var kjent og beryktet for en betydelig sideveis skråning. Det var ikke få ligaklubber som «skled ut» av FA-cupen på Huish Ground.
Trent Bridge

**Trent Bridge** er et cricket-stadion i Nottingham i England, og hovedkvarteret til Nottinghamshire County Cricket Club.  Den første kjente cricketkampen på området var i 1838.  I tillegg til internasjonale kamper og hjemmekampene til Nottinghamshire, så har banen vært åsted for finalen i Twenty20 Cup to ganger.  Navnet på banen kommer fra den nærliggende brua over elva Trent.

Det er også den tidligere hjemmebanen til fotballklubben Notts County. Klubben benyttet arenaen permanent fra 1883 til 1910, da klubben skiftet hjemmearena til Meadow Lane.

## Eksterne lenker
*  (engelsk)
.nl

**.nl** er Nederlands nasjonale toppnivådomene (ccTLD) for internett.

Registreringer av domenenavn under *.nl*-domenet blir gjort via et nettverk av deltakere. Det er et av verdens mest populære nasjonale toppnivådomener, plassert på 4.-plass i en undersøkelse gjort av VeriSign, etter .de, .uk og .eu. http://www.verisign.com/Resources/Naming_Services_Resources/Domain_Name_Industry_Brief/  

## Historie
Toppnivådomenet *.nl* ble registrert 25. april 1986 og var dermed det første nasjonale toppnivådomenet som ble registrert.

Siden 31. januar 1996 har *.nl*-domener blitt registrert av Stichting Internet Domeinregistratie Nederland (SIDN). Registranter har måttet betale SIDN en avgift for å registrere domenenavn siden 1. april 1996, men registrering fram til da var gratis. Da domenenavnet ble startet opp var registrantene hovedsakelig universiteter og større selskaper.

SIDN har åpnet for registrering av personlige domenenavn siden 2003. Mellom 2000 og 2003 kunne personlige domenenavn kun registreres på tredjenivå, og slike domenenavn hadde formen *janjansen.123.nl*. Slike domenenavn ble imidlertid aldri særlig populære, og registrering av slike domenavn ble avsluttet i 2006. Det forventes at SIDN vil fjerne personlige domeneavn fra registrene sine ettersom det kun er rundt 500 slike domenavn registrert, i motsetning til omtrent 2 millioner annennivådomener.

## Se også
* Domenenavn
* Landskoder (internett)
* Toppnivådomene

## Eksterne lenker
* SIDN
* IANA .nl whois informasjon 
* Liste over .nl-deltakere
De syv vise i bambuslunden

**De syv vise i bambuslunden** (kinesisk: 竹林七賢, pinyin: *Zhúlín Qī Xián*) var en gruppe kinesiske taoistiske Qingtan-vismenn, forfattere og musikere som fant hverandre på det blodige 200-tallet. Det er senere blitt fastslått at gruppen for det meste er fiktiv som sammenslutning, selv om hver og en av medlemmene nok er historiske. Det er sambandet mellom dem som er suspekt, likeså deler av deres biografier hva gjelder at de skulle ha vært tidligere embedsmenn. 

De var taoister som følte seg truet da det klart konfucianske Jin-dynastiet kom til makt. 
Legenden vil at de syv ønsket å unnslippe hofflivets intriger og korrupsjon og innestengte atmosfære i de tre rikers tid. De fant sammen i en bambuslund nær Xi Kangs hus i Shanyang (nå i provinsen Henan) der de nøt det enkle landlige liv og hverandres selskap, og satte pris på øl, personlig frihet, spontanitet og naturen. Liu Ling, Ruan Ji, Ruan Xian, Xiang Xiu, Wang Rong og Shan Tao var de øvrige seks vismenn i gruppen. En annen knyttet til de syv er Rong Qiqi (榮啟期), som er en mytisk skikkelse, muligens basert på en historisk person som i virkeligheten levde langt tidligere.

Xi Kangs forakt for hofflivet førte etterhvert til hans henrettelse.  

Legenden om de syv har vært et sentralt tema i mye kinesisk diktning, musikk og billedkunst. De fremstilles gjerne i et homoerotisk lys. 

## Litteratur
*Alexander Coburn Soper: «A New Chinese Tomb Discovery: The Earliest Representation of a Famous Literary Theme», i: *Artibus Asiae*, 1961  
*Ellen Johnston Laing: «Neo-Taoism and the 'Seven Sages of the Bamboo Grove' in Chinese Painting» i: *Artibus Asiae*, 1974
Fylkesvei 2714

**Fylkesvei 2714** går mellom Tangen i Drammen og Gutu i Holmestrand kommune.

Før motorveistrekningen mellom Eik og Sande ble tatt i bruk 1995 var veien del av europavei 18.

Strekningen ble opprettet 2019, og består av den tidligere fylkesvei 31 (Buskerud), og den tidligere  Fylkesvei 958 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
David Raven

**David Haydn Raven** (født 10. mars 1985) er en engelsk fotballspiller som spiller for Warrington Town FC.

Raven fikk sin debut for Liverpool 1. desember 2004 i bortekampen mot Tottenham på White Hart Lane, i 5. runde kampen i Ligacupen. Kampen endte 1-1 etter ordinær tid, men Liverpool vant til slutt straffespark-konkurransen 5-4.

I sesongen 2005/2006 var han på lån til Tranmere hvor han spilte 11 ligakamper.

Han ble frigitt av Liverpool etter sesongen 2005/2006, og signerte deretter for Carlisle.

## Referanser


## Eksterne lenker
* 
* Profil på Liverpools offisielle hjemmeside
* Profil på LFChistory.net
Fylkesvei 950 (Vestfold)

**Fylkesvei 950 i Vestfold** gikk mellom Skoger og Gunnestad i Sande kommune.

Traséer: Gunnestad – Fløta bru (8,9&nbsp;km), Karlsrud – Jonsrud (0,6&nbsp;km), Skoger jernbanebru øst – Skoger sør(0,1&nbsp;km).

2019 ble veien erstattet av fylkesvei 3250, rundt 60 m ble erstattet av fylkesvei 2718.

## Kommuner og knutepunkter

 
*Endepunkt Unnelsrudlinna bru øst
----
* (Buskerud) og  (Buskerud) gjennom Drammen
----

*Endepunkt Jonsrud
*Endepunkt Karlsrud
----
* (Buskerud) gjennom Drammen
----
* Endepunkt Flåte bru (Bremsa, 20 m)

## Referanser


## Eksterne lenker
* Vegvesenets vegkart
UEFAs elitedommere

**UEFAs elitedommere** er de høyest rangerte dommerne i Europa. Det er disse dommerne som dømmer EM, VM og Europacupfinalene.

## UEFAs elitedommere

Dette er UEFAs elitedommere for 2013.

*Oppdatert 19. juli 2014*

## Referanser
Curtis Sliwa

**Curtis Sliwa** (født 1954) er en amerikansk aktivist som grunnla organisasjonen Guardian Angels i 1979 for å bekjempe utbredt vold og kriminalitet på New Yorks undergrunnsbane.

Den 19. juni 1992 ble Sliwa utsatt for et attentat.

## Referanser


## Eksterne lenker
*
Fylkesvei 3254

**Fylkesvei 3254** går mellom Rørvik og Fabrikkjordet i Drammen kommune.

Frem til 2019 hadde veien betegnelsen  fylkesvei 990 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Albert Stubbins

**Albert Stubbins** (født 17. juli 1919, død 28. desember 2002) var en engelsk spiss. Mest kjent er han fra tiden som måltyv i Liverpool FC.

Stubbins ble født Wallsend i England, men vokste opp i USA.

Stubbins signerte for Newcastle i 1937, og spilte 30 kamper og skåret seks mål for klubben. Under andre verdenskrig spilte han 231 kamper og skåret utrolige 188 mål.

12. september 1946 ble han kjøpt av Liverpool manager George Kay for £12&nbsp;500. Han var veldig nær å signere for rival Everton, men et myntkast avgjorde at han bestemte seg for de røde.

I sin første sesong, (1946/1947), ble han delt toppskårer med Jack Balmer med 24 mål i ligaen, og fire mål i andre turneringer. Han var med på laget som vant seriemesterskapet denne sesongen.

Han ble i klubben til 1953, da skader gjorde at han måtte legge opp. Totalt spilte han 178 kamper og skåret 83 mål for Anfield-klubben.

## Medaljer
* **1946/1947:** Ligavinner 1. Divisjon.
* **1949/1950:** FA-Cupen, tapende finalist.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Rustam Kasimdzjanov

**Rustam Kasimdzjanov** (**Rustam Qosimjonov** på usbekisk, født 5. desember 1979) er en sjakkspiller fra Usbekistan.

Per januar 2016 hadde Kasimdzjanov en rating på 2702, og var med det nummer 40 i verden blant fortsatt aktive spillere.

Han ble kåret til verdensmester i 2004, etter en svært kontroversiell turnering. Den ble avviklet i Libyas hovedstad Tripoli, hvor de israelske spillerne ikke kunne delta. I solidaritet boikottet flere stormestre turneringen. Åtte av verdens ti sterkeste spillere (hvorav de fem fremste) nektet å spille. I løpet av turneringen eliminerte imidlertid Kasimdzjanov så sterke spillere som Vasyl Ivantsjuk, Aleksandr Grisjtsjuk, Veselin Topalov og Michael Adams.

Han vant retten til å møte Garri Kasparov i en kamp om VM-tittelen, men denne ble aldri arrangert. 

I 2007 deltok Kasimdzjanov i kandidatturneringen som kvalifiserte til deltakelse i VM-turneringen i sjakk 2007, men han ble slått ut i første runde av Boris Gelfand.

## Referanser


## Eksterne lenker
*
Fylkesvei 285 (Vestfold)

**Fylkesvei 285 i [[Vestfold]]** går mellom Kullerød og Torp lufthavn i Sandefjord kommune. Veiens lengde er 3,0 km.

Den 1. januar 2010 ble veien omklassifisert til riksvei og ble arm av europavei 18.

## Kommuner og knutepunkter

*Fv280 Kullerød
*Fv275 Lingelemveien
* Endepunkt 

## Referanser


## Eksterne lenker
Musikk i Final Fantasy og Final Fantasy II

**Musikken i [[Final Fantasy (videospill)|''Final Fantasy'' (''I'')]] og ''[[Final Fantasy II]]*** ble komponert av [[Nobuo Uematsu]]. Disse [[Data- og videorollespill|rollespillene]] ble gitt ut av [[Square Co.]] for [[Nintendo Entertainment System]] i henholdsvis [[1987]] og [[1988]].

==Album==
===*All Sounds of Final Fantasy I•II*===
*All Sounds of Final Fantasy I•II* er et album med lydsporet fra *Final Fantasy I* og *II*. Musikken er komponert, produsert og spilt av Nobuo Uematsu. Albumet ble utgitt [[28. februar]] [[1989]] og andre opplag ble utgitt [[25. mars]] [[1994]]. Det har i alt 49 spor. Spor 1 og 49 er musikk fra spillene spilt på en synthesizer og resten av sporene er direkte fra [[Nintendo Entertainment System]]. Spor 2–21 er fra *Final Fantasy I* og 22–47 er fra *Final Fantasy II*. Spor 48, «Dungeon», ble ikke brukt i spillene, men ble senere brukt i *Final Fantasy VI* hvor den ble kalt «The Magic House».



===*Symphonic Suite Final Fantasy*===
*Symphonic Suite Final Fantasy* inneholder musikk fra *Final Fantasy I* og II spilt av [[Tokyo Symphony Orchestra]]. Musikken er arrangert av [[Katsuhisa Hattori]] og sønnen [[Takayuki Hattori]]. Katsuhisa Hattori dirigerte også orkesteret. Albumet har sju spor med en lengde på 39.42 minutter. Det ble utgitt [[25. juli]] [[1989]] av Polystar Co./DataM og utgitt på nytt [[16. april]] [[1993]] i et opplag av ukjent opprinnelse. [[25. mars]] [[1994]] ble det igjen utgitt av Polystar/[[NTT Publishing Co.]].



===*Final Fantasy & Final Fantasy II Original Soundtrack*===
*Final Fantasy & Final Fantasy II Original Soundtrack* inneholder lydsporet fra de oppdaterte versjonene av *Final Fantasy I* og *II*, som ble utgitt på [[PlayStation]]. Musikken er arrangert av Nobuo Uematsu og [[Tsuyoshi Sekito]]. Albumet er på to CD-er med totalt 65 spor og er 102.30 minutter langt. Det ble utgitt i Japan [[23. oktober]] [[2002]].



==Kilder==
*Daryl (2002). [http://ffmusic.info/ Daryl's Library]. Besøkt [[3. juni]] [[2007]]
*Patrick Gann (2000). [http://www.rpgfan.com/soundtracks/ffss/index.html Omtale av *Final Fantasy Symphonic Suite''] . RPGFan. Besøkt 3. juni 2007

## Eksterne lenker
* The Tokyo Symphony Orchestras hjemmeside
Nigel Short

**Nigel David Short** (født 1. juni 1965 i Leigh, Lancashire) er stormester i sjakk, og betraktes som Storbritannias sterkeste sjakkspiller på 1900-tallet. Per mai 2015 er han fortsatt aktiv (vant Bangkok Open i april 2015) og holder stillingen som den eldste av de 100 beste sjakkspillerne i verden. Med en Elo-rating på 2683 ligger han da ennå på en 63.-plass på FIDEs liste.

Short ble betraktet som et vidunderbarn, allerede 10 år gammel fikk han stor medieomtale etter at han hadde slått Viktor Kortsjnoj i en simultanoppvisning. I 1977 ble han tidenes yngste deltaker i det britiske sjakkmesterskapet, da han kvalifiserte seg tre dager før han fylte tolv år. 

To år senere delte han førsteplassen i det britiske mesterskapet med John Nunn og Robert Bellin, og fikk sin første inntegning i IM-normen. Han ble tidenes nest yngste internasjonale mester i sjakkhistorien, ved å score 8 av 15 i Hastings-turneringen i 1979/80. I 1980 kom han på andreplass i junior-VM, bare slått av den kommende verdensmesteren Garri Kasparov. Han ble tildelt stormestertittelen i 1984, 19 år gammel, den gang verdens yngste.

I 1992 beseiret Short Anatolij Karpov i kandidatturneringen, etter at han allerede hadde eliminert Jonathan Speelman og Boris Gelfand. I 1993 slo han Jan Timman i kandidatfinalen og fikk retten til å møte Kasparov i tittelkamp om VM-tronen. Da ingen av spillerne godtok å spille under de betingelsene FIDE kunne tilby, ble begge spillerne diskvalifisert av FIDE, som arrangerte et "erstatnings-VM". 

Short og Kasparov startet i 1993 Professional Chess Association (PCA), en organisasjon som ble oppløst etter ca. to år. PCA var en konkurrerende organisasjon til FIDE, og arrangerte egne verdensmesterskap. Kasparov ble PCA-verdensmester i 1993, etter å ha slått Short 12,5&ndash;7,5.

Shorts FIDE-rating per september 2009 var 2706. Det ga ham en 29.-plass på listen, som beste britiske spiller, foran Michael Adams. Han har vært fast sjakkspaltist i engelsk dagspresse, (september 2005 til oktober 2006 i The Guardian, tidligere i The Daily Telegraph).

Short er utnevnt til medlem av Order of the British Empire.

## Referanser


## Eksterne lenker
*
Cyril Done

**Cyril Done** (født 21. oktober 1920, død 24. februar 1993) var en engelsk fotballspiller og spiss. Mest kjent er han fra sin tid i Liverpool FC.

Done ble født i Liverpool, og spilte for Bootle Boys Brigade da han ble oppdaget som 17-åring av Liverpool manager George Kay, og han kom gratis til Liverpool i januar 1938. Debuten hans kom 2. september 1939 mot Chelsea. Han scoret kampens eneste mål og ble dermed matchvinner i sin første kamp.

Dette skulle vise seg å bli den siste offisielle kampen på grunn av 2. verdenskrig. Han ble værende i klubben og scoret en rekke mål i krigsårene. Han scoret utrolige 146 mål på 137 kamper under 2. verdenskrig. Altså over et mål i snitt pr. kamp. Done var med på laget som vant det første ligamesterskapet etter krigen i sesongen 1946/1947.

I 1952 signerte Done for Tranmere hvor han scoret nesten 100 mål.

Senere i karrieren spilte han også for både Port Vale og Winsford United.

Han var manager for Skelmersdale United FC i årene 1959-1962.

## Statistikk
### Kamper
* 1938-1952: Liverpool, ligakamper: 96 kamper – 33 mål.
* 1938-1952: Liverpool, kamper i alle turneringer: 111 kamper – 38 mål.
* 1938-1952: Liverpool, kamper under 2. verdenskrig: 137 kamper – 146 mål.
* 1952-1954: Tranmere, ligakamper: 87 kamper – 61 mål.
* 1954-1957: Port Vale, ligakamper: 52 kamper – 34 mål.
* 1957-1959: Winsford United, ligakamper: ? kamper – ? mål.

### Medaljer
* 1946/1947: Ligavinner 1. Divisjon.
* 1949/1950: FA-Cupen, tapende finalist.

## Se også
* Statistikk om Liverpool FC.

## Referanser


## Eksterne lenker
* Profil på Liverpools offisielle hjemmeside
* Profil på LFChistory.net
Ex officio

**Ex officio** (uttales: *eks åfi'tsjiå*) er et latinsk uttrykk som på norsk har betydningen «i embets medfør» eller «på tjenestens vegne». Det innebærer at noen (for eksempel en myndighet) skal utføre noe på eget initiativ, det vil si uten at noen utenomstående påkaller at det blir utført. Om opponenter: som er oppnevnt av universitetet, jamfør *[[ex auditorio]]* («fra tilhørernes krets»). Bruken av uttrykket går tilbake til Romerriket.

Ex officio innebærer også at man gjennom sitt embete automatisk blir tildelt andre poster eller ansvarsområder. Et eksempel er USAs visepresident som gjennom sitt embete automatisk er president i USAs senat.

## Referanser
9. serierunde i Adeccoligaen 2007

**9. serierunde i Adeccoligaen 2007** startet den 3. juni klokken 18.00 med seks kamper. De resterende to kampene ble spilt den 7. juni 2007 mellom Bodø/Glimt og Molde som startet klokken 18.00 og avslutningsvis Hønefoss og Moss klokken 19.00. De sistnevnte kampene ble flyttet på grunn av at klubbene hadde spillere som ble tatt ut i U21-troppen til landskamp mot Estland samme dag.


## Fakta

## Eksterne lenker
* Adeccoligaen 2007: Terminliste og resultater  på altomfotball.no
Tønsberg og Færder bibliotek

**Tønsberg og Færder bibliotek**, fram til 2018 kalt **Tønsberg og Nøtterøy bibliotek**, er folkebiblioteket for Tønsberg og Færder kommuner i Vestfold. Hovedbiblioteket ligger i Storgata  16 sentralt i Tønsberg by. Dagens bygning åpnet i 1992. Biblioteket er litteraturhus, scene og møteplass med en rekke aktiviteter og arrangementer hver uke.

## Historikk

Biblioteket ble opprettet som *Tønsberg bibliotek* og åpnet dørene 21. desember  1909 i Øvre Langgate 26. Fra 1946 til 1992 lå biblioteket i det som i dag kalles Villa Møllebakken på Haugar like ved Haugar Vestfold Kunstmuseum. Bygningen, som opprinnelig var skipsreder Halfdan Wilhelmsens bolig, ble utvidet i 1905 og hadde adresse St. Olavs gate 6, ble overtatt av kommunen like før andre verdenskrig. Huset ble imidlertid rekvirert av tyske okkupasjonsmyndigheter 1940–1945, og utlånet åpnet først 12. juni 1946. Boksamlingene og virksomheten flyttet til ny bygning i Storgata i 1992.

Biblioteksamarbeidet mellom Tønsberg og Nøtterøy startet i 1927. Biblioteket byttet navn til Tønsberg og Nøtterøy bibliotek i 2000 og til Tønsberg og Færder bibliotek da de tidligere kommunene Tjøme og Nøtterøy slo seg sammen til Færder kommune 1. januar 2018.

Høsten 2018 utvidet biblioteket publikumstilbudet med «meråpent bibliotek», selvbetjent og ubemannet bibliotek åpent for registrerte lånetakere fra klokka 7 til 23 hver dag hele året.

## Bygningen
Bygget er tegnet av arkitektene Lunde & Løvseth. Grunnsteinen ble lagt ned 28. februar 1991, og biblioteket åpnet for publikum allerede 10. mars 1992.  Prosjektet vant Norsk Stålkonstruksjonspris for 1993 og Houens fonds diplom i 2000.

I underetasjen er ruinene fra Olavsklosteret i Tønsberg synlige. Seks vikinggraver ble funnet på bibliotektomta i perioden 1987&ndash;1991. To av dem var båtgraver og er markert i bibliotekets underetasje.


Fil:Tønsberg Bibliotek.jpg|Hovedbiblioteket for Tønsberg og Færder kommuner ligger i Tønsberg i tidligere Vestfold. Glassbygningen ble tatt i bruk i 1992.
Fil:Tbg bibliotek.jpg|Tønsberg og Færder bibliotek med speilbildet av nabobygningen Hotel Maritim.


## Referanser


## Se også
* Vestfold fylkesbibliotek

## Eksterne lenker
* 
* Tønsberg og Nøtterøy bibliotek 
* Bibliotekets historie
* Villa Møllebakken, Tønsberg bibliotek 1946-1992
Melhus Idrettslag

**Melhus Idrettslag** (stiftet 1898) er et idrettslag i Melhus kommune i Trøndelag og tilbyr blant annet fotball, håndball, ski, volleyball, orientering, styrkeløft. Klubben har et eget idrettsanlegg Eiendomsmegler 1 Gruva Stadion. Stadionet har to gressbaner, én kunstgressbane for 11-er-fotball (ny i 2010), samt en kunstgressbane for femmer- og en for sjuerfotball, alle banene kompakt beliggende rundt et stort klubbhus.

## Fotball
A-laget menn spilte i 5. divisjon, avdeling 4 sesongen 2011. Melhus Fotball rykket opp i 3. divisjon i 2018. 3. divisjon avdeling 5 2019.

### Tabell
'''3. divisjon 2026, avdeling 2

## Håndball
Melhus Håndball er en del av Melhus Idrettslag. De har flere lag som deltar i ulike divisjoner, seniorlaget spiller i 2024 i 1. divisjon for menn.

## Eksterne lenker
* Klubbens hjemmesider
*melhusfotball.no
*https://melhushåndball.no/
* Æestolt-banen - Nordic Stadiums
Tromsø kunstforening

**Tromsø kunstforening** ble stiftet i 1877, og har drevet kontinuerlig siden 1924, noe som gjør den til en av Tromsøs eldste kulturinstitusjoner. 

Tromsø Kunstforening er et sentral visningssted for kunst i Nord-Norge, og legger vekt på nyere og eksperimentell samtidskunst i sitt program. I utstillinger og prosjekter arbeider kunstforeningen både med internasjonale kunstnere og med fokus på kunstnere og temaer spesielt knyttet til nordområdene. Blant kunstnerne som har stilt ut i Tromsø Kunstforening er A K Dolven, Andres Serrano, Per Enoksen, Åsa Sonjasdotter, Olga og Alexander Florensky, Sven Påhlsson, Jesper Just, Carl Michael von Hausswolff, Annika Larsson og Geir Jenssen. I tillegg til utstillinger legger kunstforeningen stor vekt på undervisning og formidling til ulike grupper. Seminarer, debatter, foredrag og omvisninger arrangeres jevnlig. Hvert år besøkes kunstforeningen av flere tusen barn og unge i regi av Den kulturelle skolesekken.

Kunstforeningen har siden 1981 holdt til i Tromsø museums  gamle bygg fra 1894 – tegnet av arkitekt Lars Solberg. Den ligger mellom Fylkeshuset, Mack bryggeri og Polaria. Utstillingsarealet er om lag 450 m². 

## PolArt
PolArt er et eksempel på et  gjentagende prosjekt knyttet til nordområdene. I samarbeid med forskningsnettverket Arctos og Troms fylkeskommune inviterer kunstforeningen hvert år kunstnere til å delta i et tredelt prosjekt, som består av deltakelse på et forskningstokt med skip i nordishavet, et opphold ved Troms fylkeskommunes gjesteatelier og deltakelse i en gruppeutstilling i Tromsø Kunstforening. Prosjektet har pågått siden 2007, og har som mål å skape nye forbindelser mellom kunst og naturvitenskapelig forskning.

## Organisering
Tromsø Kunstforening er en medlemsbasert organisasjon. Dens øverste organ er generalforsamlingen, som velger kunstforeningens styre. Styret ansetter kunstforeningens intendant (leder). Intendanten er ansvarlig for kunstforeningens daglige drift og kunstneriske program. Kunstforeningen drives med offentlige og private midler, med Tromsø kommune som viktigste samarbeidspartner. Styreleder ved Tromsø Kunstforening er Nadia Thraning, i 2014 tok Leif Magne Tangen over som intendant etter Svein Ingvoll Pedersen.

## Eksterne lenker
*
Europavei 85

**Europavei 85** går mellom Klaipėda i Litauen og Alexandroúpoli i Hellas. Veiens lengde er 2310 km.

Trasé fastlagt av UNECE: Klaipėda – Kaunas – Vilnius – Lida – Slonim – Kobrin – Luck – Černovcy – Siret – Suceava – Săbăoani – Roman – Bačau – Mărăsesti – Tisita – Buzău – Urziceni – București – Giurgiu – Ruse – Bjala – Veliko Tarnovo – Stara Zagora – Haskovo – Svilengrad – Ormenio – Kastanies – Didymoteicho – Alexandroúpoli.

## Knutepunkter
}

|}

## Eksterne lenker
Sander Westerveld

**Sander Westerveld** (født 23. oktober 1974) er en nederlandsk fotballkeeper. Hans nåværende klubb er UD Almería.

Westerveld begynte sin karriere i FC Twente, og spilte sin første profesjonelle kamp i 1994. Etter to sesonger i klubben signerte han for Vitesse Arnhem. I løpet av de tre sesongene han ble i klubben, utviklet han seg som en av de beste i landet.

15. juni 1999 ble han hentet til Liverpool for £4.000.000. Han tok over keeperplassen i Liverpool-målet fra David James. Etter 
en stor tabbe mot Bolton i 2001 som sørget for at Liverpool tapte 2-1, ble han plassert på benken, etter at manager Gérard Houllier kjøpte inn to nye keepere til klubben, nemlig Jerzy Dudek og Chris Kirkland.

I 2001 signerte han for den spanske klubben Real Sociedad. Her ble han frem til 2005, med unntak av en sesong på utlån til Mallorca. Juli 2005 signerte han for Portsmouth hvor han ble førstekeeper for en periode. I februar 2006 ble han utlånt til Everton på grunn av skade på keeperne der.

I mai 2006 ble han frigitt av Portsmouth manager Harry Redknapp, og i juli samme år ble han hentet til Almería.

## Medaljer
### Liverpool
* **2000/2001:** Liga-Cup vinner.
* **2000/2001:** FA-Cup vinner.
* **2000/2001:** UEFA-Cup vinner.
* **2001/2002:** Charity Shield vinner.
* **2001/2002:** UEFA Super-Cup vinner.

### Real Sociedad
* **2002/2003:** Nr. 2 Spansk Primera División.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
*  Sander Westerveld – OnsOranje U19
*  Sander Westerveld – OnsOranje U17
100 proof

**100 proof** var et gammelt mål på alkoholinnhold i destillert alkohol (brennevin). 

Metoden for å måle var at en laget en liten haug med svartkrutt. Denne ble dynket med sprit til den ikke kunne holde mer uten at det rant utover. Når en satte fyr på blandingen og den brant med klar blå flamme, var spriten «100 proof». Var den sterkere eller svakere enn 57,15 volumprosent, ble forbrenningen merkbart forskjellig. Målemåten er kanskje mest kjent fra «det ville vesten», hvor den fungerte fordi den var ukomplisert og bare behøvde ingredienser en hadde adgang til.

I USA brukes enheten i dag slik at 1 proof er 1/2 vol.%, mens «100 Brit.Proof» fortsatt er 57 %.

En del brennevinsprodusenter setter fortsatt på etiketter der alkoholstyrken oppgis til eksempelvis «80 proof», for å antyde at produktet holder på tradisjonene.

## Referanser


## Eksterne lenker
* Store Norske Leksikon - Proof
Peter Herresthal

**Peter Herresthal** (født 3. november 1970) er en norsk fiolinist og fiolinpedagog.  

Herresthal er utdannet ved Norges musikkhøgskole og var allerede i studietiden aktiv som konsertmester og som medlem i Det Norske Kammerorkester. Etter studiene har han markert seg som en av Nordens fremste solister med samtidsmusikk som spesialfelt gjennom en rekke innspillinger på BIS og Simax samt som solist med orkester i Norge, Tyskland, Frankrike, Sverige, Japan, Spania, Italia, Baltikum, Polen, Portugal, USA og Australia.

Han er professor ved Norges musikkhøgskole og gjesteprofessor ved Royal College of Music i London. 2002-2007 var han professor ved Kungliga Musikhögskolan i Stockholm og 2002-2004 professor ved Edsberg slott i Stockholm.

Han har gitt ut plater for BIS og Simax med fiolinkonserter av Jon Øivind Ness, Henrik Hellstenius, Arne Nordheim, Gisle Kverndokk, Antonio Bibalo og Olav Anton Thommesen. 

Herresthal spiller på en fiolin av GB Guadagnini fra Milano 1753.

## Diskografi
* *[[Please Accept My Ears]]* (1998)
* *[[Arne Nordheim - Complete Violin Music]]* (BIS, 2001)

## Priser og utmerkelser
* Nominert til Spellemannprisen 1997 i klassen samtidsmusikk for *Antonio Bibalo – Portrait* sammen med Cikada, Bjørg Værnes, Anders Brunsvik, Anne Gjevang og Stavanger Symfoniorkester
* Nominert til Spellemannprisen 1998 i klassen samtidsmusikk for *Please Accept My Ears!*
* Musikkritikerprisen 2001/02 for framføringen av Thommesens konsert *Bulls eye* på Festspillene i Bergens 50-årsjubileum
* Spellemannprisen 2001 i klassen for Nordheims fiolinkonsert *Complete Violin Music*
* Norsk Komponistforening: årets utøver 2002
* Spellemannprisen 2009 i klassen samtidsmusikk for *Low Jive* som solist sammen med Oslo-Filharmonien dirigert av Rolf Gupta og Peter Szilvay. Øvrige solister: Øystein Birkeland, Catherine Bullock, Dan Styffe
* Nominert til Spellemannprisen 2017 i klassen samtid for *Eivind Buene – Violin Conserto I Miniatures* sammen med Arctic Philharmonic og Øyvind Bjorå
* Nominert til Spellemannprisen 2019 i klassen samtid for *Kaija Saariaho: Graal théâtre - Circle Map - Neiges - Vers toi qui es si loin* sammen med Oslo filharmoniske orkester og Clémént Mao-Takacs

## Referanser


## Eksterne lenker
* Herresthals egen hjemmeside
* Artikler om Herresthal på ballade.no
David Burrows

**David Burrows** (født 25. oktober 1968) er en tidligere engelsk fotballspiller som spilte i en rekke klubber. Mest kjent er han likevel fra tiden i Liverpool FC.

Burrows begynte sin profesjonelle karriere i West Bromwich som 17 åring i 1985. Han ble i klubben i tre år. På denne tiden hadde han spilt 46 kamper og skåret ett mål for de blå-hvite.

20. oktober 1988 ble han kjøpt til Liverpool av manager Kenny Dalglish for £550&nbsp;000. Han gjorde sin debut allerede to dager senere i hjemmekampen på Anfield, mot Coventry, i en kamp som endte 0-0. Han ble i klubben frem til 17. september 1993 da han ble solgt til West Ham. I tiden i Liverpool hadde han vært med å vinne ligamesterskapet i 1990, FA-Cupen i 1992 og Charity Shield i 1989 og 1990. Totalt spilte han 193 kamper, og scoret tre mål for de røde.

Burrows ble kun en sesong i West Ham. I 1994 byttet han klubb til Everton FC. Han var også innom Coventry, Birmingham og Sheffield Wednesday før han la opp i 2003.

I skadefravær av Stuart Pearce var Burrows en av fem nykommere landslagstrener Graham Taylor innkalte 2. september 1991 til  tropp til en treningskamp mot . Burrows oppnådde ikke spilletid i kampen.

## Medaljer
* **1989:** Charity Shield vinner.
* **1990:** Ligavinner 1. Divisjon.
* **1990:** Charity Shield vinner.
* **1992:** FA-Cup vinner.    
* **1989:** Nr 2. i 1. Divisjon.
* **1992:** Charity Shield, tapende finalist.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Cominor

**Cominor AS** var et busselskap som ble etablert i 2008 med hovedkontor i Finnsnes. Selskapet videreførte fra 1. september 2008 aktivitetene fra Ofotens Bilruter, TIRB Rutene og Tromsbuss. Selskapet ble fra 2014 en del av Boreal-konsernet, og opphørte som eget selskap etter en omstrukturering i 2016.

## Virksomhet
Cominor bestod av de tidligere selskapene Ofotens Bilruter, TIRB Rutene og Tromsbuss (Fusjonert i 2008). Selskapet hadde lenge ansvar for store deler av rutegående busstrafikk i det meste av Troms, samt rutene til Alta og Bodø.

I de senere år har selskapet mistet en del større anbud og vunnet noen mindre. Nevnelig tapte de langrutene Narvik-Tromsø-Alta samt lokalrutene i Nord-Troms til Torghatten Buss, skoleturene for Breivang til Bussring og deres største virksomhet, bybussene i Tromsø til svenskeide Nobina Norge.

Etter det kjørte selskapet fylkeskommunale ruter på anbud i Narvik, Midt-Troms og Andøya. De kjørte også Flybussen i Tromsø, samt store mengder sightseeing for Hurtigruten, cruiseskip og andre aktører.

Ved anbudskonkurransene om busstrafikken i Nordland og Troms i perioden 2007-2011 mistet Cominor en betydelig del av det rutenettet som tilhørte de tre selskapene som i utgangspunktet dannet selskapet. Det gjelder de tradisjonelle langrutene Fauske-Narvik-Tromsø/Alta som gjennom mange tiår ble markedsført som NordNorge-Ekspressen. Sommeren 2011 tapte Cominor konkurransen om by- og lokalruter i Tromsø og omland. Dette er rutene til tidligere Tromsbuss og overtas fra 2012 av Nobina Norge.

Selskapet var et heleid datterselskap av TIRB-konsernet, som siden 2014 har Boreal Transport som majoritetsaksjonær. I en omstrukturering av Boreal-konsernet i 2016 ble Cominor fusjonert inn i morselskapet TIRB, som igjen ble fusjonert inn i søsterselskapet Boreal Buss.

## Referanser
Igor Bišćan

**Igor Bišćan** (født 1978) er en kroatisk fotballtrener og tidligere fotballspiller som er hovedtrener for den saudiarabiske klubben Al-Shabab FC (Riyadh). 

Han spilte sist for Dinamo Zagreb. Hans posisjon var midtbane, men han har også blitt benyttet som forsvarsspiller.

Bišćan begynte sin karriere i Dinamo Zagreb. I sesongen 1997/1998 ble han utlånt til NK Samobor, hvor han spilte tolv ligakamper og scoret ett mål. Han returnerte til Dinamo Zagreb året etter, og ble senere lagets kaptein.

Den 7. desember 2000 ble han hentet til Liverpool FC av manager Gérard Houllier for 5&nbsp;500&nbsp;000 pund. Han var i klubben frem til 1. juli 2005 etter å ha spilt 118 kamper og scoret tre mål for de røde. Han fikk vinnermedaljen da Liverpool vant Mesterligaen i Istanbul 2005, selv om han ikke fikk spille i selve finalen. Han hadde derimot spilt nok kamper tidligere i turneringen, slik at han kunne motta medaljen av daværende UEFA president Lennart Johansson.

Han signerte for Panathinaikos da han ble frigitt av Liverpool. Her ble han værende frem til 2007 da han på nytt signerte for Dinamo Zagreb.

## Meritter
; NK Samobor
* Druga HNL (1): 1995–96
; Dinamo Zagreb
* Prva HNL (8): 1997–98, 1998–99, 1999–2000, 2007–08, 2008–09, 2009–10, 2010–11, 2011–12
* Kroatisk Cup (4): 2007–08, 2008–09, 2010–11, 2011–12
* Kroatisk Super Cup (1): 2010
; Liverpool
* FA-cupen (1): 2000-01
* Den engelske ligacupen (2): 2000–01, 2002–03
* Community Shield (1): 2001
* UEFA Super Cup (1): 2001
* UEFA Champions League (1): 2004–05

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
.ci

**.ci** er Elfenbenskystens nasjonale toppnivådomene (ccTLD) for Internett.

## Registrering
Registrering av domenenavn på .ci gjøres direkte på andre nivå, eller på tredje nivå under kategoriserte subdomener på andre nivå.

Domenenavnet som ønskes registrert må matche det offisielle navnet på registrantens selskap, organisasjon, eller varemerke.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ci whois informasjon 
* Registreringsnettsted .ci domene
Lademoen stoppested

**Lademoen stoppested** (i dag **Lademoen holdeplass**) er en jernbaneholdeplass på Meråkerbanen ved Nedre Elvehavn i østre del av Trondheim sentrum. Dagens holdeplass ble åpnet 7. januar 2007 og betjenes av lokaltog. Den har ingen stasjonsbygning i bruk, kun én plattform og et leskur.  

## Opprinnelige Lademoen stoppested
Ekspedisjonsbygningen på stedet ble bygget i 1904 til Lademoen stoppested, som etter jernbanens målesystem lå 50 meter lenger øst enn dagens holdeplass. Stoppestedet ble opprettet for å betjene den raskt voksende østre bydel i Trondheim. I 1960 ble stoppstedet nedgradert til holdeplass ved at den manuelle betjeningen ble nedlagt, og i 1967 ble den nedlagt, dvs. at det sluttet å stoppe tog ved holdeplassen. Samtidig ble en ny holdeplass etablert 800 meter lenger nordøst. Denne overtok stasjonsnavnet *Lademoen*, men ble omnavnet Lilleby holdeplass fra 8. januar 2006.  

I 1972 skulle Nidelv bru, jernbanebrua mellom Lademoen og Brattøra, bygges om, og Trondheim ble uten jernbaneforbindelse østover. Gamle Lademoen stoppested ble derfor gjenåpnet noen måneder for lokaltogene, nå under navnet *«Strandveien midlertidige holdeplass»*.

## Navnekonflikt
Lademoen stoppested lå like ved det gamle skipsverftet Trondhjems Mekaniske Værksted (TMV). Dette ble nedlagt i 1983, og på 1990-tallet ble utbyggingen av den nye bydelen Nedre Elvehavn igangsatt. Første byggetrinn, Solsiden, sto ferdig i 2000. Næringslivet og politikerne ønsket å betjene den nye bydelen med tog, og i 2006 sto en ny holdeplass klar på samme sted som Lademoen stoppested hadde vært. Næringsinteressene ville kalle stasjonen *«Nedre Elvehavn»*, mens de lokale beboerforeningene ønsket det tradisjonelle navnet *«Lademoen»*. For å tilfredsstille begge parter har NSB valgt å betegne holdeplassen som *«Lademoen / Nedre Elvehavn»* i sine rutehefter. 
 
Navnet *Lademoen* hadde siden 1967 vært brukt av holdeplassen ved Voldsminde. Denne ble ved ruteskiftet 2006 omdøpt til *[[Lilleby holdeplass|Lilleby]]*.  

## Forsinket gjenåpning
Den nye holdeplassen sto ferdig i januar 2006, men ble ikke tatt i bruk før 7. januar 2007. Forsinkelsen skyldtes en konflikt mellom Jernbaneverket og Statens jernbanetilsyn, som ikke ville godkjenne de sikkerhetsmessige løsningene rundt den nye holdeplassen. Signalteknisk ligger den innenfor Trondheim sentralstasjons grenser, noe som ble en utfordring for tilsynshaverne.

## Litteratur
* 
* 

## Referanser


## Eksterne lenker